**TERENSKA NASTAVA U ZAGREB**

O Zagrebu - našem glavnom gradu, njegovoj povijesti, pa sve do današnjih dana učili smo na satovima prirode i društva, te smo odlučili naučeno ponoviti i utvrditi na terenskoj nastavi.

Posjetili smo Zračnu luku Zagreb.Tamo smo vidjeli putnike, zrakoplove koji su slijetali i polijetali.

Panoramski smo razgledali Novi Zagreb.

Zatim smo se vozili do Tehničkog muzeja.U njemu smo vidjeli stara vatrogasna kola , rudnik, a najbolje je bilo u Planetariju.Tamo smo gledali planete i zvijezde.

Uspinjačom smo stigli do Gornjeg grada, zaustavili smo se na Markovom trgu vidjeli smo zgrade Hrvatske vlade i sabora, crkvu Sv. Marka, prošli smo kroz Kamenita vrata, spustili se na Trg bana Josipa Jelačića gdje smo vidjeli njegov spomenik i Manduševac.

Šetali smo Ilicom. Posjetili smo i predivnu Zagrebačku katedralu.

Prošli smo tržnicom Dolac. Tamo smo vidjeli razno voće i povrće, narodnu nošnju, igračke i Šestinske kišobrane.

Na kraju smo išli na Medvednicu gdje smo ručali u Tomislavovom domu i

sretno se vratili kući.

Mia Zagrajski

PŠ˝Vinica˝ 4. r.